# Pranešimas žiniasklaidai

2025 m. liepos 9 d.

**Prie „InRento“ komandos jungiasi Aušrinė Armonaitė – dirbs su Lietuvos ir užsienio investuotojais**

**Lietuvių sutelktinio finansavimo platforma „InRento“ plečia komandą ir stiprina ryšius su investuotojais. Prie „InRento“ jungiasi Aušrinė Armonaitė, kuri rūpinsis ir stiprins bendradarbiavimą su investuotojais tiek Lietuvoje, tiek už jos ribų.**

„Pastaruosius porą metų aktyviai dirbome ties plėtra užsienio šalyse – Lenkijoje, Airijoje, Italijoje – tačiau iki šiol visas dėmesys buvo sutelktas į projektų pritraukimą. Su Aušrinės prisijungimu žengiame į naują etapą – ne tik stiprinsime savo pozicijas esamose rinkose ir vystysime komunikaciją, bet ir skirsime daugiau dėmesio santykių su užsienio investuotojais plėtojimui bei ilgalaikei strateginei plėtrai“, – sako Gustas Germanavičius, „InRento“ įkūrėjas ir vadovas.

Nuo savo veiklos pradžios „InRento“ pritraukė per 50 mln. eurų investicijų ir finansavo 188 NT nuomos projektus bei investuotojams išmokėjo daugiau nei 5 mln. eurų palūkanų.

Aušrinė Armonaitė 2020–2024 m. ėjo Lietuvos ekonomikos ir inovacijų ministrės pareigas, dirbo Seime. Vadovaudama ministerijai ji kartu su komanda į Lietuvą pritraukė rekordinį kiekį tiesioginių užsienio investicijų ir prisidėjo prie sprendimų, kurie augino inovacijas bei stiprino šalies konkurencingumą.

„Lietuvos verslas ne kartą įrodė, jog ne tik atlaiko didžiausius iššūkius, bet ir kuria naujus pasaulį keičiančius produktus. Jau kurį laiką turėjau sprendimą tęsti savo veiklą versle. Taigi prisijungiau prie kūrybiškų, profesionalių ir darbščių žmonių komandos. „InRento“ nuo savo veiklos pradžios demonstravo solidumą, patikimumą ir naują požiūrį į investavimą, prieinamą kiekvienam. Tai mane patraukė, todėl džiaugiuosi, jog pradedu naują etapą būtent čia”, – kalba A. Armonaitė.

„InRento“ yra pirmoji Europos Sąjungoje licencijuota platforma, leidžianti investuoti į NT nuomos projektus ir kiekvieną mėnesį gauti fiksuotas palūkanas. 2024 ir 2022 metais Europos fintech apdovanojimuose „InRento“ buvo pripažinta investavimo platforma nr. 1. 2025 m. įmonė pripažinta pirmaujančia finansavimo technologija Europoje.

Platforma neturi nė vieno nevykdomo projekto, o investuotojų portfelis nuolat plečiamas profesionaliai atrinktais ir hipoteka užtikrintas objektais.

**Daugiau informacijos:**

Aušrinė Armonaitė

Ryšiai su investuotojais

Email: [aa@inrento.com](mailto:aa@inrento.com)

Tel.nr: +37062112548